Üldkohtu (teine koda) 2. aprilli 2020. aasta otsus – Barata vs. parlament

(kohtuasi T-81/18)

Avalik teenistus – Ametnikud – Edutamine – Sertifitseerimismenetlus – 2016. aasta edutamine – Nende ametnike lõplikust nimekirjast väljajätmine, kellel on lubatud osaleda koolitusprogrammis – Personalieeskirjade artikkel 45a – Põhjendamiskohustus – Ilmne hindamisviga – Võrdne kohtlemine – Kaitseõigused

1. Ametnike hagid – Huve kahjustav akt – Mõiste – Ettevalmistav akt – Kirjad, milles informeeritakse kandidaati valikumenetluse käigust – Välistamine (Ametnike personalieeskirjad, artikli 90 lõige 2 ja artikli 91 lõige 1) (vt punktid 22, 23, 25, 26 ja 29–31)

2. Ametnike hagid – Huve kahjustav akt – Mõiste – Ettevalmistav akt – Sertifitseerimismenetluse ühiskomitee arvamus, milles tehakse ettepanek valikumenetluse tulemuse peale esitatud kandidaadi kaebus rahuldamata jätta – Välistamine (Ametnike personalieeskirjad, artikli 90 lõige 2 ja artikli 91 lõige 1) (vt punkt 28)

3. Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti‑ ja õigusväidetest – Hagiavaldus, mis ei ole piisavalt selge ja täpne – Vastuvõetamatus (Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 76 punkt d) (vt punktid 33, 52, 53, 59 ja 60)

4. Ametnike hagid – Eelnev halduskaebus – Kaebuse ja hagi vastavus – Eseme ja aluse samasus – Väited ja argumendid, mida kaebuses ei esitatud, kuid mis on viimasega vahetult seotud – Vastuvõetavus (Ametnike personalieeskirjad, artiklid 90 ja 91) (vt punktid 34–38 ja 54)

5. Ametnike hagid – Väide, et huve kahjustava akti vastuvõtja ei ole pädev – Avalikul huvil põhinev väide (ELTL artikkel 263) (vt punkt 51)

6. Ametnike hagid – Hagi kaebuse rahuldamata jätmise otsuse peale – Vastuvõetavus – Kohustus teha otsus kaebuse rahuldamata jätmise otsuse suhtes esitatud nõuete kohta – Nõuded, millel puudub omaette sisu, või puhtalt muutmata jätmise otsus – Puudumine (Ametnike personalieeskirjad, artiklid 90 ja 91) (vt punktid 61 ja 62)

7. Ametnikud – Kvalifitseerimismenetlus – Välja valimata jäetud kandidaadi kaebus – Rahuldamata jätmise otsus – Põhjendamiskohustus hiljemalt kaebuse rahuldamata jätmisel – Ulatus (Ametnike personalieeskirjad, artiklid 25, 45 ja artikli 90 lõige 2) (vt punktid 67–70)

8. Ametnike hagid – Eelnev haldusmenetlus – Vastamistähtaegade järgimata jätmine administratsiooni poolt – Tagajärjed (Ametnike personalieeskirjad, artikkel 90 ja artikli 91 lõige 3) (vt punktid 83, 84 ja 87)

9. Ametnikud – Kvalifitseerimismenetlus – Teenete võrdlev hindamine – Administratsiooni kaalutlusõigus – Kohtulik kontroll – Piirid (Ametnike personalieeskirjad, artikkel 45a) (vt punktid 89, 90 ja 98)

10. Ametnikud – Põhimõtted – Kaitseõigused – Asjaomase isiku ärakuulamise kohustus enne huve kahjustava akti vastuvõtmist – Ulatus – Vaide rahuldamata jätmise otsus – Välistamine (Euroopa Liidu põhiõiguste harta, artikli 41 lõige 1; ametnike personalieeskirjad, artikli 90 lõige 2) (vt punktid 108 ja 109)

11. Ametnike hagid – Tühistamisnõudega seotud kahju hüvitamise nõue – Tühistamisnõude rahuldamata jätmine, mis toob kaasa kahju hüvitamise nõude rahuldamata jätmise (Ametnike personalieeskirjad, artiklid 90 ja 91) (vt punktid 121 ja 123)

Ese

ELTL artikli 270 alusel esitatud nõue tühistada esiteks 30. oktoobri 2017. aasta otsus, millega parlament jättis hageja vaide rahuldamata, teiseks sertifitseerimismenetluse ühiskomitee arvamust sisaldav 20. märtsi 2017. aasta kiri, milles ühiskomitee soovitas ametisse nimetaval asutusel hageja kaebus rahuldamata jätta, kolmandaks 14. veebruari 2017. aasta kiri, milles anti hagejale teada tema tulemused ja teatati, et on koostatud esialgne nimekiri seitsmest ametnikust, kes on koolitusprogrammis osalemiseks välja valitud, neljandaks 8. detsembri 2016. aasta kiri, milles anti hagejale teada tema 2016. aasta sertifitseerimismenetluse esimese etapi tulemused, viiendaks 21. detsembri 2016. aasta kiri, milles teavitati hagejat tema uuesti läbivaatamise taotluse kohta tehtud otsusest, ning kuuendaks 7. oktoobri 2016. aasta teade sisekonkursi 2016/014 kohta, mis tehti töötajatele teatavaks 20. oktoobril 2016, ja sellest tulenevalt kogu nimekirja projekt, mis koolitusprogrammis osalemiseks välja valitud ametnikest koostati.

Resolutsioon

1. Jätta hagi rahuldamata.